Приложение 2

**ДЕКЛАРАЦИЯ ПРИ КАНДИДАТСТВАНЕ НА КАНДИДАТА[[1]](#footnote-2)**

1/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист или друг вид законно представителство, вписано в ТР и регистъра на ЮЛНЦ),*

2/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист или друг вид законно представителство, вписано в ТР и регистъра на ЮЛНЦ),*

на предприятието .................................................................................................................

*(наименование на предприятието)*

с ЕИК …………………………………………, кандидат по процедура чрез подбор на предложения за изпълнение на инвестиции от крайни получатели BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ от Плана за възстановяване и устойчивост, Компонент 3 „Интелигентна индустрия“, съгласно приложението към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България,

**РАЗДЕЛ 1**

**ДЕКЛАРАЦИЯ ПО ЧЛ. 6 ОТ ПМС № 114/2022 г.**

**Декларирам, че:**

1. Не съм осъден/а с влязла в сила присъда за:

* престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
* престъпление, аналогично на тези по горната хипотеза, в друга държава членка или трета страна;

1. Не е налице конфликт на интереси във връзка с процедурата за предоставяне на средства, който не може да бъде отстранен;
2. Не съм опитал да:

а) повлияя на вземането на решение от страна на Структурата за наблюдение и докладване (СНД), свързано с отстраняването, подбора или възлагането, включително чрез предоставяне на невярна или заблуждаваща информация, или

б) получа информация, която може да ми даде неоснователно предимство в процедурата за предоставяне на средства.

1. По отношение на представлявания от мен кандидат не е налице неравнопоставеност в случаите по чл. 44, ал. 5 от Закона за обществени поръчки;
2. Не е установено, че:

а) съм представил/а документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не съм предоставил/а изискваща се информация, свързана с удостоверяване липсата на основания за отстраняване или изпълнението на критериите за подбор.

1. По отношение на представлявания от мен кандидат са налице следните обстоятелства:

- Не е обявен в несъстоятелност (ако е приложимо);

- Не е в производство по несъстоятелност (ако е приложимо);

- Не е в процедура по ликвидация;

- Не е сключил извънсъдебно споразумение с кредиторите си по смисъла на чл. 740 от Търговския закон;

- Не е преустановил дейността си;

- Не се намира в подобно положение, произтичащо от сходна на горепосочените процедури, съгласно законодателството на държавата, в която е установен;

* Не е лишен от правото да упражнява определена професия или дейност съгласно законодателството на държавата, в която е извършено деянието;
* Не е сключил споразумение с други лица с цел нарушаване на конкуренцията, когато нарушението е установено с акт на компетентен орган;
* Не е доказано, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
* Няма публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 8 (за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз ) от Данъчно-осигурителния процесуален кодекс, и лихвите по тях, към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот от икономическата им дейност за последната приключена финансова година или е повече от 50 000 лева;
* Не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
* Член на управителен или контролен орган, както и временно изпълняващ такава длъжност, включително прокурист или търговски пълномощник, НЕ е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на Структурата за наблюдение и докладване.
* Не e изпаднал в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ или неправилно използвана държавна помощ.

**РАЗДЕЛ 2**

**ДЕКЛАРАЦИЯ ПО ЧЛ. 5, АЛ.3 ОТ ЗАКОНА ЗА ИНДУСТРИАЛНИТЕ ПАРКОВЕ**

Декларирам, че на територията на индустриалния парк/зона не са включени поземлени имоти, които са предмет на висящи съдебни спорове за вещни права и не попадат в защитена територия, с изключение на случаите по пар. 4, ал. 2, т. 2 от ПРЗ на ЗИП.

**РАЗДЕЛ 3**

**ДЕКЛАРАЦИЯ, ЧЕ КАНДИДАТЪТ Е ЗАПОЗНАТ С УСЛОВИЯТА ЗА КАНДИДАТСТВАНЕ И УСЛОВИЯТА ЗА ИЗПЪЛНЕНИЕ**

1. Декларирам, че съм запознат с Условията за кандидатстване и Условията за изпълнение и приложенията към тях по процедура BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)” и съм съгласен със задълженията, които произтичат от участието ми и от участието на представлявания от мен кандидат по настоящата процедура чрез подбор на предложения за изпълнение на инвестиции от крайни получатели.
2. Декларирам, че съм запознат с подаденото предложение за изпълнение на инвестиция и че информацията, съдържаща се в него е пълна, вярна и точна.
3. Декларирам, че дейностите/разходите по предложението за изпълнение на инвестиция са заявени за подкрепа на основната икономическа дейност на кандидата съгласно Класификацията на икономическите дейности (КИД-2008) и не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.
4. Декларирам, че при изпълнение на предложението за изпълнение на инвестиция ще е налице съответствие със следните принципи:

− принципите на равнопоставеност на жените и мъжете и осигуряване на равни възможности за всички;

− принципа за „ненанасяне на значителни вреди”[[2]](#footnote-3). Посоченият принцип изисква всички предвидени инвестиции по настоящата процедура да НЕ водят до значителни вреди за следните шест екологични цели:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

1. Декларирам, че при изпълнение на дейности за строителство, ще се погрижа най-малко 70 % (в тегло) от неопасните отпадъци от строителните и разрушителните работи на дадения обект (с изключение на естествено срещаните материали, определени в категория 17 05 04 от Европейския списък на отпадъците, установен с Решение 2000/532/ЕО на Комисията) да бъдат подготвени за повторна употреба, рециклиране и друго съществено оползотворяване, в т.ч. насипни дейности, при които се използват отпадъци вместо други материали, в съответствие с йерархията на отпадъците и Протокола на ЕС за управление на отпадъците от строителство и разрушаване. В техническата спецификация по процедурите за избор на изпълнител, ще се посочи изискването да се ограничава образуването на отпадъци по време на строителството, в съответствие с Протокола на ЕС за управление на отпадъците от строителство и разрушаване и предвид най-добрите налични техники, както и да се улеснява повторната употреба и висококачественото рециклиране чрез селективно отстраняване на материалите, като се използват наличните системи за подбор на строителните отпадъци.
2. Декларирам, че когато упражнявам едновременно дейност в недопустими сектори и в допустими сектори (посочени в т. 6.2. „Критерии за недопустимост на кандидатите/партньорите“ от Условията за кандидатстване), безвъзмездното финансиране се ползва само за дейностите в допустимите сектори.
3. Декларирам, че представляваното от мен предприятие не е заявило подкрепа за:

i) дейности и активи, свързани с изкопаеми горива, включително използване надолу по веригата;

ii) дейности и активи по схемата на ЕС за търговия с емисии;

iii) дейности и активи, свързани със сметища, инсталации за изгаряне на отпадъци и заводи за механично-биологично третиране;

iv) дейности и активи, при които дългосрочното обезвреждане на отпадъци може да причини вреда на околната среда.

1. Декларирам че, ако осъществявам икономическа дейност, свързана с преработка и търговия на селскостопански продукти, помощта не е свързана със задължението да бъде прехвърлена частично или изцяло на първичните производи­тели и размерът на помощта не е определен въз основа на цените или количествата на продукти, изкупувани от първичните производители или предлагани на пазара от съответните предприятия.
2. Декларирам, че дейностите/разходите по предложението за изпълнение на инвестиция не представляват помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа.
3. Декларирам, че дейностите/разходите по предложението за изпълнение на инвестиция не представляват помощ, поставена в зависимост от използване на местни (национално произведени стоки и услуги) за сметка на вносни стоки.
4. Декларирам, че дейностите по предложението за изпълнение на инвестиция не са започнати преди подаването на Формуляра за кандидатстване, независимо дали всички свързани плащания са извършени.
5. Декларирам, че по отношение на представляваното от мен предприятие не е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.
6. Декларирам, че съм запознат, че при включване на Дейност 1, същата се изпълнява от компетентния възложител, съгласно чл. 161, ал. 1 от ЗУТ – собственикът на имота или лицето, на което е учредено право на строеж в чужд имот, или лицето, което има право да строи в чужд имот по силата на закон, за изграждане на съответната инфраструктура.
7. Декларирам, че съм запознат със задължението да представя в срок от 30 дни от датата на сключване на договора за финансиране Заповед за вписване на индустриалния парк в регистъра по чл. 21, ал. 1 от Закона за индустриалните паркове (Обн. ДВ. бр.21 от 12 Март 2021г.).
8. Декларирам, че съм запознат със задължението да представя в срок от 30 дни от датата на сключване на договора за финансиране приложимия Договор/допълнително споразумение към договора за експлоатация сключен между собственика и оператора на индустриалния парк/зона, с включени условия, съгласно т. 6.1. от Условията за кандидатстване – не е приложимо, когато собственик и оператор са едно и също юридическо лице.
9. Декларирам, че изградената инфраструктура и ДМА няма да бъдат предмет на търговска сделка за покупко-продажба през периода на устойчивост, а именно: 5 (пет) години от въвеждане в експлоатация на съответната инфраструктура или доставка на ДМА.
10. Декларирам, че съм запознат с изискването, че **за новосъздадени предприятия,** които нямат приключила минимум една финансова година, финансовото състояние се удостоверява към бъдещ момент (2025 г.), чрез приложения бизнес план, като изискуемите нетни приходи от продажби ще бъдат постигнати, съобразно декларираната към момента на кандидатстване категория предприятие, по т. 6.6) от УК за периода 2023-2025 финансова година, а по т. 6.7) – за финансовата 2025 година.
11. Декларирам, че съм запознат с изискването до 30.06.2026 г. да създам най-малко 20 нови работни места в Индустриалния парк, след като съм получил подкрепа за реализиране на предложение за изпълнение на инвестиция по настоящата процедура.

**РАЗДЕЛ 4**

**ДЕКЛАРАЦИЯ ЗА СЪГЛАСИЕ НА КАНДИДАТА ЗА ПРЕДОСТАВЯНЕ НА ДАННИ ОТ НАЦИОНАЛНИЯ СТАТИСТИЧЕСКИ ИНСТИТУТ НА МИНИСТЕРСТВО НА ИНОВАЦИИТЕ И РАСТЕЖА ПО СЛУЖЕБЕН ПЪТ**

**Декларирам, че:**

На основание чл. 26, ал. 2 и чл. 27, ал. 5 от Закона за статистиката, чл. 5, ал. 2 от Закона за ограничаване на административното регулиране и административния контрол върху стопанската дейност и чл. 20, § 2 и 3 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 087, 31.3.2009 г., стp. 164):

1. Давам съгласието си Националният статистически институт (НСИ) да предостави на СНД следните данни от Годишния отчет за дейността за 2020 г., 2021 г., 2022 г. и 2023 г. (ако е приложимо) на управляваното/представляваното от мен предприятие, във връзка с дейностите по оценка на предложенията, както и с цел извършване на документална проверка от СНД на декларираните обстоятелства в подадено предложение за изпълнение на инвестиция по процедура BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, както следва:

- Отчет за приходите и разходите и Счетоводен баланс на кандидата (индивидуален) за 2020 г., 2021 г., 2022 г. и 2023 г. (ако е приложимо);

- Отчет за заетите лица, средствата за работна заплата и други разходи за труд на кандидата за 2020 г., 2021 г., 2022 г. и 2023 г. (ако е приложимо);

- Декларация за предприятия с приходи и разходи под 500 лева и за предприятия без дейност за 2020 г., 2021 г., 2022 г. и 2023 г. (ако е приложимо);

- Отчет за приходите и разходите (за нефинансови предприятия, несъставящи баланс (ЕТ)) за 2020 г., 2021 г., 2022 г. и 2023 г. (ако е приложимо);

- Консолидиран годишен отчет за дейността на нефинансовите предприятия, съставящи баланс за 2020 г., 2021 г., 2022 г. и 2023 г. (ако е приложимо);

- Код на основна и допълнителна икономическа дейност за 2020 г., 2021 г., 2022 г. и 2023 г. (ако е приложимо);

2. Давам съгласието си НСИ да предостави на СНД данни от годишните отчети за дейността и данни относно кодовете на икономическа дейност на представляваното от мен предприятие, във връзка с дейностите по извършване на оценка на предложенията, договаряне и мониторинг на сключените договори, както и за целите на измерване и отчитане на резултатите от изпълнението и контрола по изпълнението за периода до приключването ѝ.

3. Съгласен съм предоставените от НСИ данни да бъдат разпространявани/публикувани в докладите по изпълнение на Програмата.

**РАЗДЕЛ 5**

**ДЕКЛАРАЦИЯ ЗА СЪГЛАСИЕ ДАННИТЕ НА КАНДИДАТА ДА БЪДАТ ПРЕДОСТАВЕНИ ОТ НАП НА МИР ПО СЛУЖЕБЕН ПЪТ**

На основание чл. 74, ал. 2, т. 1 от Данъчно-осигурителния процесуален кодекс (ДОПК), давам изричното си писмено съгласие да бъдат разкрити/предоставени необходимите данни, представляващи данъчна и осигурителна информация по смисъла на чл. 72, ал. 1 от ДОПК, отнасящи се до мен/до представляваното от мен дружество, за целите на оценката, изпълнението и контрола по BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ за подбор на предложения за изпълнение на инвестиции по Плана за възстановяване и устойчивост.

Описаните в настоящото съгласие данни по чл. 72, ал. 1 от ДОПК да бъдат разкрити/предоставени на Министерство на иновациите и растежа (СНД).

**РАЗДЕЛ 6**

**ДЕКЛАРАЦИЯ ЗА НЕРЕДНОСТИ НА КАНДИДАТА**

Декларирам, че:

1. Запознат/а съм с определението за **нередност** във връзка със защитата на финансовите интереси на Европейските общности, съгласно чл. 1, параграф 2 от Регламент (ЕО, ЕВРАТОМ) № 2988/95 на Съвета от 18 декември 1995 година относно защитата на финансовите интереси на Европейските общности:

* „Нередност“ означава всяко нарушение на разпоредба на правото на Общността, в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход.

2. Запознат/а съм с разпоредбата на чл. 1 от  
Конвенцията за защита на финансовите интереси на Европейските  
общности, съгласно която измамите, засягащи финансовите интереси на Европейските общности, съставляват:

а) по отношение на разходите, всяко умишлено действие или бездействие, свързано със:

* използването или представянето на фалшиви, грешни или непълни изявления или документи, което води до злоупотреба или нередно теглене на средства от общия бюджет на Европейските общности или от бюджети, управлявани от или от името на Европейските общности,
* укриване на информация в нарушение на конкретно задължение със същия резултат,
* използването на такива средства за различни цели от тези, за които те първоначално са били отпуснати.

б) по отношение на приходите, всяко умишлено действие или бездействие, свързано със:

* използването или представянето на фалшиви, грешни или непълни изявления или документи, което води до неправомерно намаляване на средствата от общия бюджет на Европейските общности или бюджетите, управлявани от или от името на Европейските общности,
* укриване на информация като нарушение на конкретно задължение със същия ефект,
* злоупотреба с правомерно получена облага със същия ефект.

3. Запознат/а съм, че мога да подам сигнал за нередност:

* до служителя по нередности в СНД;
* до Ръководителя на СНД.

При наличие или съмнение за конфликт на интереси по смисъла на чл. 61 от Регламент (ЕС, ЕВРАТОМ) № 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ, L 193/1 от 30 юли 2018 г.) на служителите по нередности, отговорни за проверката на получения сигнал, или на други служители, на които е възложено извършването на проверката по сигнала, с лице, за което се отнася сигналът за нередност – до едно или до няколко от следните лица:

* до министъра на иновациите и растежа;
* до директора на дирекция АФКОС в Министерството на вътрешните работи;
* до Европейската служба за борба с измамите (ОЛАФ) към Европейската комисия.

**РАЗДЕЛ 7**

**ДЕКЛАРАЦИЯ НА КАНДИДАТА ОТНОСНО ЛИПСАТА ИЛИ НАЛИЧИЕТО НА ОБСТОЯТЕЛСТВА ПО ЧЛЕН 5Л ОТ РЕГЛАМЕНТ 2022/576[[3]](#footnote-4) ОТ 8 АПРИЛ 2022 ГОДИНА (РЕГЛАМЕНТ 2022/576) ЗА ИЗМЕНЕНИЕ НА РЕГЛАМЕНТ (ЕС) № 833/2014 ОТНОСНО ОГРАНИЧИТЕЛНИ МЕРКИ С ОГЛЕД НА ДЕЙСТВИЯТА НА РУСИЯ, ДЕСТАБИЛИЗИРАЩИ ПОЛОЖЕНИЕТО В УКРАЙНА**

**Декларирам, че:**

1. Запознат/а съм със забраната по член 5л от Регламент (ЕС) № 2022/576 и с предложението за изпълнение на инвестиции не се получава пряка или непряка подкрепа, включително финансиране и финансова помощ или на всякаква друга полза по национална програма и договори на Съюза, Евратом или на държава членка по смисъла на Регламент (ЕС, Евратом) 2018/1046[[4]](#footnote-5)  **на всякакви установени в Русия юридически лица, образувания или органи с над 50 % публична собственост или публичен контрол.**
2. Запознат/а съм, че за установяване участието на руски граждани, физически или юридически лица, образувания (напр. обединения) или органи по т. 1, СНД извършва проверка в публични регистри и при необходимост съм готов да предоставя допълнителна информация и документи при спазване на разпоредбите на Регламент (ЕС) № 2016/679[[5]](#footnote-6).

**Известна ми е наказателната отговорност, която нося по чл. 313 от НК за деклариране на неверни данни.**

**Дата: Подпис:**

**Подпис:**

1. Декларацията се попълва и подписва от **ВСИЧКИ** лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо от това дали представляват предприятието-кандидат заедно и/или поотделно, и/или по друг начин. [↑](#footnote-ref-2)
2. Допълнителна информация относно спазване на принципа за „ненанасяне на значителни вреди“ е представена в Приложение 17 към Условията за кандидатстване. [↑](#footnote-ref-3)
3. Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна ([OJ L 111, 8.4.2022, p. 1–66](https://eur-lex.europa.eu/legal-content/BG/ALL/?uri=CELEX%3A32022R0576#ntr*7-L_2022111BG.01000101-E0010)) [↑](#footnote-ref-4)
4. Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 ([OВ L 193, 30.7.2018 г., стр. 1](https://eur-lex.europa.eu/legal-content/BG/AUTO/?uri=OJ:L:2018:193:TOC)).“;" [↑](#footnote-ref-5)
5. Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (Текст от значение за ЕИП) [OJ L 119, 4.5.2016, p. 1–88](https://eur-lex.europa.eu/eli/reg/2016/679/oj) [↑](#footnote-ref-6)