***Приложение 4***

**ДЕКЛАРАЦИЯ ЗА ДЪРЖАВНА ПОМОЩ[[1]](#footnote-1)**

***Важно:*** *Преди да попълните настоящата декларация, моля да се запознаете с т. 10 „Приложим режим на държавни помощи“ от Условията за кандидатстване относно изискванията, свързани с правилата за прилагане на избрания режим помощ.*

*Допълнително, за да определите вида на получената помощ, моля запознайте се с Приложение 4.1 към настоящата декларация, и разясненията, посочени в него, и ако е необходимо попълнете приложимото/приложимите приложения.*

1/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист, друг вид законно представителство, вписано в ТР и Регистъра на ЮЛНЦ),*

2/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист, друг вид законно представителство, вписано в ТР и Регистъра на ЮЛНЦ),*

на предприятието .................................................................................................................

*(наименование на дружеството)*

с ЕИК …………………………………………, кандидат по процедура чрез подбор на предложения за изпълнение на инвестиции от крайни получатели BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ от Плана за възстановяване и устойчивост, Компонент 3 „Интелигентна индустрия“,

**ДЕКЛАРИРАМ**, **че:**

1. **В случай че представляваното от мен предприятие ще изпълнява проект при условията на режим „регионална инвестиционна помощ“,** **съгласно чл. 14 от Регламент (ЕС) № 651/2014** **на Комисията, декларирам, че:**
2. Представляваното от мен предприятие е получавало държавна помощ или минимална помощ:

**а)** във връзка със същите установими допустими разходи, които се припокриват частично или напълно с разходите по проекта, за който се кандидатства, това не води до надхвърляне на най-високия размер или интензитет на помощта;

**б)** която, заедно с помощта, за която се кандидатства не надхвърля приложимия интензитет на помощта съгласно Условията за кандидатстване по настоящата мярка, както и следния праг на помощта: левовата равностойност на 37 500 000 евро.

*В случай че представляваното от Вас предприятие е получавало държавна/минимална помощ, моля попълнете Приложение 4.1, таблица 1 към Декларацията.*

1. Общата стойност на допустимите разходи по настоящия проект, както и всички подпомогнати първоначални инвестиции, по които работата е започната:

**а)** от представляваното от мен предприятие, както и от предприятията, с които то формира група предприятия;

**б)** в рамките на последните три години към планираната дата на започване на инвестицията по проекта, за който кандидатствам;

**в)** в същия регион от ниво NUTS-3[[2]](#footnote-2), в който представляваното от мен предприятие ще изпълнява проекта, за който кандидатства,

не надвишава левовата равностойност на 50 000 000 евро или в случай, че я надвишава, общият размер на помощта за посочените първоначални инвестиции не надхвърля коригирания размер на помощта за големи инвестиционни проекти**.**

*В случай че представляваното от Вас предприятие и/или някое от предприятията, с които то формира група предприятия, е започнало работа по първоначални инвестиции в рамките на същия регион от ниво NUTS-3 (в същата административна област) през последните три години към планираната дата на започване на работа по настоящия проект и посочената първоначална инвестиция е финансирана с публични средства под формата на регионална помощ или друг вид държавна помощ, моля да се запознаете с разясненията, дадени в Приложение 4.1 към Декларацията, и да попълните таблица 2 от него.*

1. Представляваното от мен предприятие, както и предприятията, с които то формира група предприятия, не са извършвали преместване към предприятието, в което предстои да бъде осъществена първоначалната инвестиция по настоящия проект през двете години, предхождащи подаването на този формуляр за кандидатстване и се ангажирам да не правя това за период до две години след приключването на първоначалната инвестиция, за която се иска помощта.

*За деклариране на обстоятелството по настоящата точка I.3., моля да имате предвид следното:*

*- кандидатът се разглежда на ниво група, която представлява една стопанска единица с общ източник на контрол, а не отделно юридическо лице;*

*- съгласно чл. 2, пар. 61а от Регламент на Комисията (ЕК) № 651/2014, изменен с Регламент 2017/1084, „преместване“ означава прехвърлянето на същата или подобна дейност или част от нея от предприятие в една от договарящите страни по Споразумението за Европейското икономическо пространство (първоначално предприятие) към предприятието, в което се извършват подпомаганите инвестиции, на територията на друга договаряща страна по Споразумението за Европейското икономическо пространство (подпомагано предприятие). Прехвърляне е налице, ако продукт или услуга в първоначалното и в подпомаганото предприятие поне отчасти преследва същите цели и отговаря на търсенето или нуждите на едни и същи клиенти и води до загуба на работни места в същата или подобна дейност в едно от първоначалните предприятия на крайния получател в Европейското икономическо пространство.*

1. Представляваното от мен предприятие, както и предприятията, с които то формира група предприятия, не са получавали помощ, която е обявена за незаконосъобразна и несъвместима с общия пазар и по която не е изпълнено разпореждане за възстановяването ѝ.
2. Представляваното от мен предприятие, както и предприятията, с които то формира група предприятия, не са в затруднено положение, а именно:

1) Не са акционерно дружество, дружество с ограничена отговорност, командитно дружество с акции, кооперация или други дружества по Приложение I към Директива 2013/34/ЕС (освен ако са МСП, което съществува по-малко от три години), чийто записан акционерен капитал е намалял с повече от половината поради натрупани загуби и при приспадането на натрупаните загуби от резервите (и всички други елементи, които по принцип се считат за част от собствения капитал на дружеството) не се стига до отрицателен кумулативен резултат, който надхвърля половината от записания акционерен капитал на дружеството.

2) Не са събирателно дружество, командитно дружество или други лица по Приложение II към Директива 2013/34/ЕС (освен ако са МСП, което съществува по-малко от три години), чийто капитал, вписан в баланса на дружеството, е намалял с повече от половината поради натрупани загуби.

3) Не са предприятие, което е в процедура по несъстоятелност или отговаря на критериите на своето вътрешно право, за да бъде обект на такава процедура по искане на неговите кредитори.

4) Не са предприятие, което е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.

5) Когато предприятието не е МСП и през последните две години:

- съотношението задължения/собствен капитал на предприятието е било по-голямо от 7,5 и

- съотношението за лихвено покритие на предприятието, изчислено на основата на EBITDA, е било под 1,0.

1. **В случай че представляваното от мен предприятие ще изпълнява проект при условията на режим „помощ“ – Инвестиционни помощи за местни инфраструктури“, съгласно чл. 56, декларирам, че:**
2. Представляваното от мен предприятие е/не е получавало държавна помощ или минимална помощ:

а) във връзка със същите установими допустими разходи, които се припокриват частично или напълно с разходите по проекта, за който се кандидатства, като това не води до надхвърляне на най-високия размер или интензитет на помощта;

б) която, заедно с помощта, за която се кандидатства не надхвърля приложимия интензитет на помощта съгласно Условията за кандидатстване и съгласно чл. 4 и съответно Глава III от Регламент (ЕС) № 651/2014 на Комисията.

1. **В случай че представляваното от мен предприятие ще изпълнява проект при условията на режим „минимална помощ“ (de minimis) съгласно Регламент (ЕС) № 1407/2013 на Комисията, декларирам, че:**
2. Общият размер на помощта за дейностите по проекта, за които се прилагат правилата за минимална помощ (de minimis), заедно с получените на територията на Република България други минимални помощи (de minimis) за период от три бюджетни години (две предходни и текущата бюджетна година), предоставени на:

а) представляваното от мен предприятие;

б) предприятията, с които представляваното от мен предприятие образува „едно и също предприятие“ по смисъла на чл. 2, пар. 2 на Регламент (ЕС) № 1407/2013 от 18 декември 2013 г.;

в) всички предприятия, които са се влели, слели с или са придобити от някое от предприятията, образуващи „едно и също предприятие“;

г) както и, в случай че някое от предприятията, които образуват „едно и също предприятие“, се е възползвало от минимална помощ (de minimis), получена преди разделяне или отделяне,

не надхвърля левовата равностойност на 200 000 евро (391 166 лева), както и на 100 000 евро (195 583 лева) за предприятия, осъществяващи автомобилни товарни превози за чужда сметка или срещу възнаграждение.

Във връзка с декларираното в т. II.1. и в случай че кандидатът и/или предприятията, с които образува едно и също предприятие, е/са получавал/и минимална помощ, следва да се попълни Приложение 4.2 към настоящата декларация.

1. **Декларирам, че:**
2. Посочената от представлявания от мен кандидат стойност в т. 6 от Формуляра за кандидатстване, на ред „Съфинансиране от бенефициента/партньорa“, по Дейност 3 „Изграждане на научноизследователска (иновативна) инфраструктура за осъществяване на научно-изследователска и развойна дейност“, по която се предоставя „Регионална инвестиционна помощ“ включва минимум 25% (от общите допустими разходи) собствени средства на кандидата или средства от външни източници, които средства изключват всякаква „публична подкрепа (държавно подпомагане)“[[3]](#footnote-3).
3. Представляваното от мен предприятие не осъществява дейност в недопустимите сектори по Регламент на Комисията (ЕС) № 651/2014 г или по Регламент на Комисията (ЕС) № 1407/2013, посочени в т. 10 от Условията за кандидатстване, или в случай че осъществява, се задължавам предприятието да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездното финансиране, предоставено по настоящата мярка/процедура.

**Известна ми е наказателната отговорност, която нося по чл. 313 от Наказателния кодекс, за деклариране на неверни данни.**

**Дата: Подпис:**

**Подпис:**

1. Декларацията се датира и подписва от законен представител на кандидата. В случай че кандидатът се представлява САМО ЗАЕДНО от няколко лица, декларацията се подписва от всички тях. [↑](#footnote-ref-1)
2. Административно-териториална единица – област. [↑](#footnote-ref-2)
3. „публична подкрепа (държавно подпомагане)“ означава всякаква финансова подкрепа за дадена операция, която произхожда от бюджета на национален, регионален или местен публичен орган, от бюджета на Съюза, от бюджета на публичноправни организации или от бюджета на сдружения на публични органи или организации, обекти на публичното право по смисъла на член 1, параграф 9 от Директива 2004/18/ЕО на Европейския парламент и на Съвета. Финансовите инструменти, централно управлявани от ЕК, финансирани по линия на ЕСИФ или изпълнявани с национални средства, също представляват публична подкрепа. [↑](#footnote-ref-3)