***Приложение 8***

**СТРАТЕГИЯ**

**за създаване и развитие на индустриален парк/зона**

**по процедура BG-RRP-3.007 Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)**

**Наименование на кандидата ………………………………………**

**Юридическа форма ………………………………………**

1. **Стратегия за създаване** **на индустриален парк/ зона**

*Представя се стратегия за създаване на парка със съответните параметри, в която са поставени релевантни и изпълними цели и задачи в краткосрочен, средносрочен и дългосрочен план, както и специализирани дейности, които са част от целите и задачите за създаването. Описват се: местонахождение; собственост; цели и задачи за създаване и решението на собственика за създаване на индустриалния парк/зона; площ на територията; актуалните идентификатори на поземлените имоти; устройствен режим на застрояване; предложение за вътрешна техническа инфраструктура; възможности за осигуряване на транспортен достъп, съобразно конкретните потребности и възможности; възможности за присъединяване на парка/зоната към елементите на техническата инфраструктура, в т.ч. към транспортната техническа инфраструктура, към електропреносна и газопреносна мрежа, съответно към електроразпределителна мрежа и газоразпределителна мрежа, към водоснабдителна и канализационна мрежа, към топлопреносна мрежа, към електронна съобщителна мрежа. Обоснована е необходимостта от предложената за финансиране инфраструктура и съоръженията към нея, как съответства на средносрочната и/или дългосрочната стратегия за развитие на парка/зоната и как отговаря на нуждите на инвеститорите (установени и бъдещи). (max. 10 000 знака)*

1. **Стратегия за развитие и експлоатация на индустриален парк/зона**

*Описва се по какъв начин стратегията за развитие и експлоатация на индустриалния парк/зона съответства на целите на Инвестиция 1 (К3.И1): „Програма за публична подкрепа за развитието на индустриални райони и паркове и за привличане на инвестиции („AttractInvestBG“)“. Описват се дейностите по експлоатация на парка/зоната;* *изискванията към потребители и инвеститори; установените или очакваните да се установят в парка/зоната инвеститори – въз основа на ясен анализ и подкрепени с доказателства за заявен инвеститорски интерес; оценка на необходимите финансови, технически, човешки и други ресурси, необходими за създаването и функционирането; очаквани резултати от функционирането на индустриалния парк/зона от гледна точка на дейността на инвеститорите, базирани на анализите в бизнес плана. Описва се как ще бъде и осигурено надграждането на постигнатите резултати. Посочва се дали предложената стратегия включва развитие на стратегически партньорства и работа по привличане и задържане на стратегически инвеститори в съответния парк/зона,* *вкл. и ускорени административни процедури и актуални данни за икономическия профил на региона. (max. 15 000 знака)*

1. **Очаквано въздействие на всеки парк/зона върху икономиката и заетостта в региона и в цялата страна**

*Описва се значението от създаването и развитието на парка/зоната за региона и цялата страна на базата на подробен анализ и обосновка, както и въздействието, вкл. пряко и косвено върху икономиката и заетостта в региона и страната (задължителни елементи: създаване на нови работни места; развитие на икономическия потенциал на региона; препоръчителни елементи: привличане на чуждестранни инвестиции в региона; развитие на човешкия капитал и икономически дейности с висока добавена стойност, които са ясно идентифицирани и обосновани; роля на парка/зоната в инициативи за социална и екологична отговорност в региона). (max. 7 000 знака)*

1. **Финансова стратегия за дейността на индустриалния парк/зона**

*Представя се ясна структура на разходите за предвидените в парка/зоната инфраструктурни работи в краткосрочен, средносрочен и дългосрочен план. Представят се и съответните приходи от вече установените или очакваните да се установят в парка/зоната инвеститори, въз основа на ясен анализ. Представя се ролята на индустриалния парк/зона и/или привлечените инвеститори в инициативи за социална и екологична отговорност в региона. (max. 7 000 знака)*

1. **Устойчивост на проекта за създаване и развитие на индустриален парк/зона**

*Представят се предвидените за създаване условия, които да гарантират финансовата устойчивост, както и условията, които да гарантират институционалната устойчивост на дейностите по създаването и развитието на парка/зоната и постигнатите резултати. Описва се как ще продължи дейността на индустриалния парк/зона, вкл. неговото финансиране, след завършването на настоящия проект (прогноза до 5 години след приключване на проекта). (max. 7 000 знака)*

1. **Структура и управление на** **индустриалния парк/зона**

*Описват се* *структурата на юридическото лице, собственик на парка/зоната, отношенията между собственик, оператор и инвеститори и съществуващите връзки между тях, каналите за обмен на информация и комуникация в парка/зоната, възприетите механизми за вземане на решения, както и опита в изграждане/управление на паркове/зони и/или привличане на инвеститори, наличието на управленски екип, който владее чужди езици и е с квалификация в управление на инвестиционни проекти и привличане на инвеститори. Обяснява се как посоченият управленски екип, в комбинация с необходимите финансови и технически ресурси, ще допринесат за постигане на поставените цели в Стратегията за развитие, насочени към привличане на инвеститори, в т.ч. и стратегически, както и създаване на нови работни места. (max. 10 000 знака)*

1. **Визия за развитие на индустриалния парк/зона**

*Представя се визията за развитие на индустриалния парк/зона в краткосрочен, средносрочен и дългосрочен план и резултатите, които се целят да бъдат постигнати (напр. привличане на нови инвеститори, вкл. и стратегически; изграждане на транснационални връзки; участие в регионални и международни мрежи), как ще бъдат постигнати тези цели и как постигането им ще допринесе за реализирането на визията. (max. 7 000 знака)*